अब तक सीजन का सबसे कम तापमान, पारा 5.6 डिग्री, पेटलावद में छाया कोहरा
फिलहाल आने वाले दिनों में ठंड बरकरार रहेगी। तापमान में बहुत ज्यादा अंतर नहीं आने वाला। डॉ. आरके त्रिपाठी, मौसम वैज्ञानिक, झाबुआ
झाबुआ | हवा ने शहर को ठिठुरा दिया है। तापमान लगातार गिर रहा है। गुरुवार को न्यूनतम तापमान 5.6 डिग्री सेल्सियस तक पहुंच गया है। यह इस सीजन में सबसे कम है। 24 घंटे में न्यूनतम तापमान में 1.4 डिग्री की गिरावट दर्ज की गई। गिरते तापमान ने आम जनजीवन को भी प्रभावित किया है। मौसम वैज्ञानिकों ने आने वाले दिनों में भी मौसम इसी तरह के रहने की संभावना जताई है। दो रोज से पड़ रही कड़ाके की ठंड ने अंचल को कंपकंपा दिया है। गुरुवार को अधिकतम तापमान 25.8 डिग्री सेल्सियस और न्यूनतम 5.6 डिग्री सेल्सियस हो गया। शीतलहर के कारण दिनभर लोग गर्म कपड़े पहनने के बावजूद ठंड के असर से प्रभावित रहे। ठंड के असर के आगे धूप भी बेअसर साबित हो रही है। आलम यह है कि सुबह 10 बजे तक कंपकंपी छूट रही है। ठंड से बचाव के लिए गली मोहल्लों के साथ घरों में भी अलाव सुलग रहे हैं। बाजारों में भी शाम होते ही सन्नाटा पसरने लगा है। वहीं पेटलावद में सुबह व शाम के समय कोहरा छा रहा है तो रात में ओस भी गिरने लगी है। यह स्थिति गेहूं की बढ़त और सब्जीवर्गीय फसलों के लिए अच्छी बताई जा रही है। गुरुवार शाम को कड़ाके की ठंड ने हर किसी को ठिठुरने को मजबूर कर दिया।
ऐसे गिरा तापमान
दिनांक अधिकतम न्यूनतम
24 दिसंबर 25.8 5.6
23 दिसंबर 26.4 7.0
22 दिसंबर 29.0 9.06
21 दिसंबर 28.0 08.4
bho_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva